In nomine Domini, amen. Anno incarnationis ejusdem millesimo trecentesimo tercio, mense Septembris, ego Hugoninus de Crenes, domicellus, notum facio universis presentibus et futuris quod cum Stephanus de Monte Acuto, dominus Sumbernionis et castri Colcharum, et domina Maria ejus uxor, tradiderint michi in feodum viginti solidos monete currentis communiter per Burgundiam, solvendos quolibet anno michi ad octabas beati Remigii, unam corveyam brachiorum, et unam gallinam de costuma, ratione cujusdam mansi siti apud sanctum Egidium, quem mansum acquisivit dominus Iohannes de Colchis, miles, a domino Hugone de Crosot, presbitero, et de quo manso dictus miles investivit imperpetuum Guionetum de sancto Egidio, clericum, Iohannetum et Guillermetam fratres nutritos dicti presbiteri, prout in quibusdam litteris continetur, quas dicti fratres penes se habent sub sigillo illustrissimi viri domini ducis Burgundie sigillatas, quarum tenor talis est: In nomine Domini, amen. Anno Incarnationis ejusdem millesimo ducentesimo nonagesimo quarto, mense Iunii, ego Iohannes de Colchis, miles, notum facio universis presentibus et futuris quod ego provida deliberatione, sine vi et metu, pro utilitate mea super hoc considerata, trado, cedo et quitto ad censam perpetuam et concedo Guioneto de sancto Egidio, clerico, Iohanneto et Guillermete, fratribus nutritis domini Hugonis dicti de Crosot presbiteri de sancto Egidio in parochiatu de Denevi et suis heredibus res inferius annotatas: videlicet, domum, mansum et totum porprisium quod et quam habeo apud sanctum Egidium, prout se extenditur a viis publicis usque ad campum filie Guillemi Mugnerii; item, campum situm ad caput dicti campi, inter terram Bernardi Petit, et terram Michoti Galteri; item, campum situm retro dictum porprisium, inter terram Germani de Crosot, et terram Iohannete filie Guillemi Munerii; item, campum de la Moyse situm inter terram Guioneti de sancto Eusebio, domicelli, et terram Iohanneti dicti Testart; item, campum dictum dou Noateron, situm inter terram Roselli Testart, et terram Iohannete Vincencii; item, alium campum situm inter terram Stephani Vincencii, et terram Iohannis Testart; item, unam peciam terre cum noeriis in eadem existentibus, sitam juxta vineam Stephani Vincencii; item, ortum situm ubi dicitur es Ouches; item, terram de Pomeriis cum noeriis ibidem existentibus; item, terram sitam es Chaseaux, juxta terram Hugonis Vincencii; item, terram sitam en Loysiraule, juxta cheminum publicum; item, terram sitam apud Besuyse, que partitur cum curato de Denevi; item, terram sitam es plantes de Chaylly, juxta vineam Iohannis Testart; item, terram sitam ou Cray, juxta terram Iaquelini Bone; item, vineam sitam in Comba, cum noeriis ibidem existentibus, sitam subtus campum Iohannis Testart; item, pratum de Insula situm juxta cheminum de Colchis, cum salicibus in eodem existentibus; item, quartam partem noeriorum des Ouches; item, vineam sitam apud Remigner, que partitur cum Perreto Mugnerii; item, ortum situm inter domum Roselli Testart et domum Girardi Testart: que omnia acquisivi a domino Hugone de Crosot presbitero supradicto, pro viginti solidis monete currentis communiter per Burgundiam census in octabis beati Remigii et pro una corveya brachiorum semel in anno et pro una gallina de costuma in carniprivio mihi et meis heredibus singulis annis in perpetuum reddendis et solvendis, tantummodo. Quare de predictis omnibus et singulis, etc. Pro predictis vero debentur ecclesie beati Nazarii Eduensis duos solidos census in die Annuntiationis Dominice apud Sampigner persolvendos. Et est sciendum quod dicti Guionetus, Iohannetus et Guillermeta tenentur facere anniversarium dicti domini Hugonis domini sui post decessum ipsius annuatim de quatuor presbiteris cum plena refectione et dare cuilibet duodecim denarios super mensam. Renuntians, etc. [sic]. Ego vero Hugoninus de Crenes, domicellus, supradictus, teneor ex pacto legitimo et promitto per juramentum meum, etc., predictam franchisiam, predictum privilegium, etc., in perpetuum tenere in pace et contra omnes pacifice et quiete garantire, etc. Actum apud Colchas in presencia Iacobi Galeti notarii de Colchis, Renaudi Moron, Iohannis de Triseyo et Iohannis de Presselles, clericorum, testium ad hoc vocatorum, anno et mense predictis.